kk kk ja en ceb en en kk ar az en ky tt kk kk kk kk kk it kk kk kk en pt kk es kk kk kk kk kk kk kk kk kk kk kk kk kk kk kk en kk kk kk kk kk en kk kk kk kk kk kk kk kk kk kk kk kk kk kk en kk kk kk kk el kk kk kk kk en kk kk kk kk kk kk kk kk ru ky kk mn uk kk kk en kk kk en sv kk kk ja fr kk kk ja kk kk zh kk kk ja kk kk en kk ru bg en ru kk kk kk kk ru bg kk kk kk kk en kk kk kk kk hbs_cyr ru kk kk kk en kk kk kk kk en kk kk kk kk en kk kk kk kk en kk kk kk fr kk kk kk en kk kk kk en kk kk kk it kk kk kk kk it kk kk kk pt kk kk kk en kk kk kk es kk kk kk en kk kk kk en kk kk kk kk en kk tk ru ru en kk en en kk pl en kk fr fr kk en en kk en kk ru kk kk kk en kk
ӘЛИЯ БӨПЕЖАНОВА. ҚАЗАҚ ӨНЕРІНІҢ ҚАРА ШАҢЫРАҒЫНА - 90 ЖЫЛ (ІІ БӨЛІМ)
Осы 1991 жылы еліміз егемендігін алған кезеңнен академиялық театр төл тарихымызды, қоғамдық құбылыстарды жаңаша көркем зерделеуге белсенді атсалысты. Белгілі өнер қайраткері Тұңғышбай Жаманқұлов басшылық жасаған уақытта театрда әртүрлі көркемдік-эстетикалық бағытта ізденістер жүрді. Қоюшы-режиссерлер –
1994 жылы сахнада жасаған көркем бейнелері үшін актер С.Оразбаев ҚР  Мемлекеттік сыйлығына ие болды.
Жаңа кезең, Тәуелсіздіктің бастауы болған 86-жылдардан беріде  театр жазушы-драматургтар А.Сүлейменов, Б.Мұқайдыңкөтерген қоғамдық-әлеуметтік мәселелері ауқымды драмаларына ден қойды. Сондай-ақ Т. Нұрмағамбетов,   Д.Исабеков, Т.Әбдік, Н.Оразалин, С.Балғабаев, И.Оразбай, И.Сапарбай, И.Вовнянко, Шахимарден, С.Асылбековтер пьесалары  театр сахнасында бірнеше рет қойылды. Кейінгі буыннан Е.Аманша, Р.Мұқанова, Р.Отарбаев, Е.Жуасбек, Д.Амантай, тағы басқалардың шығармашылық табыстары осы үлкен театрмен де тығыз байланысты. Ал, театрдың драматургтар тобында қызмет ете бастаған М.Омарова мен Ә.Бағдаттардың заманауи драматургиядағы жарқын жаңа есімдер аталар күні, біздіңше,  алыс емес.
Қазіргі кезеңде театрдың шығармашылық әлеуеті жоғары. Кәсіби режиссерлер тобында шығармашылығымен кеңінен танымал Ә.Рахимов, А.Кәкішева және талантты жас буыннан Е.Нұрсұлтан мен Е. Нұртазин бар.  Аға буыннан А.Әшімов, Е.Обаев, Т.Жаманқұловтар да қойылымдар шығаруда. Жоғарғы білікті, шығармашыл мамандардан тұратын Қойылымдық-көркемдік бөлімде кезінде талантты суретші Ф.Мұқанов, Қ.Ақбаевтар еңбек етсе, бүгінде  спектакльдерденЕ.Тұяқов, Е.Әдісбек, М.Сапаровтардыңмазмұнды шығармашылығы танылады. Ал, өмір бойы осы театрдың гримері  болып өткен шебер Б.Щербаковтың, сондай-ақ дыбыс бөлімінің жұмысын биік деңгейде ұстаған Е.Қуантқановтың шәкірттері  бүгінде дәстүрді жалғастырып келеді. Дыбыс, жарық режиссерлері, костюм бөлімі, бейнебөлім, сондай-ақ басқа да көптеген цех қызметкерлері көркем спектакль үшін аянбай еңбек етеді. Ал, көркем спектакльді көрерменге алып шығатын негізгі тұлға, әрине, актер.
Қара шаңырақ театрда қалың көпшілік өзара  жарасым-үйлесім тапқан актерлік бірнеше буын өнерін тамашалап келеді.  Бүгінгі таңда, яғни 90 маусымда театрда белгілі өнер шеберлері А.Әшімов, С.Оразбаев, Н.Мышбаева, Т.Тасыбекова, С.Қожақова, Б.Имашева сынды үлкен буын өкілдерімен бірге Ғ.Байқошқарова, Қ.Тастанбеков, Р.Машурова, Т.Жаманқұлов, О.Кенебай, Ш.Ахметова,  М.Өтекешова, Ш.Меңдиярова, Ғ.Әбдінәбиева, Б.Жанғалиева, Р.Хаджиева, Т.Аралбаев, С.Мерекеұлы, М.Нұрәсіл, Б.Қожа, Г.Жақып, А.Бектемір,  А.Сейтметов, Д.Темірсұлтанова, Б.Қаптағай, Б.Әбділманов, Б.Тұрыс,  Ғ.Құлжанов, Ж.Маханов, О.Қыйқымов, Ж.Әміров, М.Омарбекова, Ү.Сейтімбет секілді талантты топ табысты еңбек етуде. Ал, бүгінде кәсібилігі жоғары орта буын - Е.Біләл, Д.Ақмолда, А.Боранбай, Ж.Толғанбай, Д.Жүсіп, Ш.Асқарова, Ш.Жанысбекова, Г.Тұтова, К.Шаяхметова, Н. Бексұлтанова, А.Сұрапбай, Н.Қарабалина, Б.Айтжанов, З.Көпжасарова, Б.Қажнәбиева, А.Сатыбалдиева, А.Бөкенбай; бұлардан кейінгі буын Н.Жекенова, Е.Дайыров, Л.Қалдыбекова, Г.Шыңғысова, Р.Сенкебаев, Д.Мұсаев, Т.Сағынтаев, А.Шаяхметов, Ж.Байсалбеков, Б.Жақыпбекова, А.Өмірова, Н.Әбілов, С.Құлымбетова, Е.Тұрыс, Е.Бектасов, С.Бақаева, З.Карменова, А.Бақытжанова, Ғ.Оспанов, М.Мұхтарұлы,  тағы да басқалар театр репертуарының негізгі жүгін ойдағыдай көтеріп келеді. Ал, соңғы маусымдарда театрдың актерлік құрамы талантты жастармен тағы да толығып, олар қазірдің өзінде жасына лайық басты рольдерді сәтті орындай бастады. Қара шаңырақ театр актерлері ірі киножобалардың, көптеген телесериалдардың, концерттік жобалардың сәнін кіргізіп, мәнін тереңдетіп жүргені де талассыз.
Қазіргі репертуарында ұлттық, шетелдік классикадан және бүгінгі драматургиядан елуден аса қойылым бар. Жалпы репертуардың 70 пайызы қазіргі заман тақырыбындағы пьесалар.Ай сайын стационарда (Үлкен және Кіші зал) 30 шақты спектакль ойналады. Мұның сыртында ұжым облыс, аудандарға тақырыптық шағын гастрольдерге шығады.
Ең алғашқы республикадан тыс гастроліне 1928 жылы шыққан театр Ташкент қаласында жиырма күндей өнер көрсеткен. Ал, 1937 жылы академиялық атағын алғалы бері шыққан гастрольдік сапарларында есеп жоқ. Театр актерлері Ұлы Отан соғысына өнер адамдарының арнайы бригадалар құрамында да өнер көрсетті. Кеңестік кезеңде республика облыстары мен аудандарының барлығын дерлік аралап өнер көрсеткен, сондай-ақ сол кездегі КСРО республикаларының  көбінде, сондай-ақ шетелдерде сапарда болған. Бірнеше рет Мәскеуде табысты гастроль өткізген.Қойылымдарын республика көрермендері ғана емес, алыс-жақын шетелдер көрермендері де жоғары бағалайтын  Республикалық фестивальдарда сан рет жеңімпаз болған М.Әуезов театрыөзінің биік өнерін небір халықаралық фестивальдарда да паш етіп келеді.
2007ж. – Тәжікстанда өткен халықаралық фестивальға;
2008ж. – Қазақстан және Орталық Азия театрларының халықаралық фестиваліне «Сұлу мен суретші» спектаклімен қатысып, Бас жүлдені жеңіп алды;
2009ж. –  Кореяда өткен «Ұлы Жібек жолы» халықаралық фестиваліне;
2010ж. - Түркияның Конья қаласында өткен халықаралық фестивальге;
2011ж. – Түркиядағы халықаралық фестивальге қатысып, өнері жоғары баға алды.
2012ж  - Д.Исабеков драматургиясы бойынша өткен 1 халықаралық фестивальға «Жаужүрек» («Балуан Шолақ») спектаклімен қатысып, арнайы жүлдеге ие болды.
2014ж. – Беларусь елінде, Брест қаласында өткен «Белая Вежа» халықаралық фестиваліне «Бейбарыс сұлтан» спектаклін ағылшын тілінде ойнап,  жүлделі оралды.
2015ж. (19.04-02.05) – Түркияның Конья қаласыда өткен ҮІІІ «Мың тыныс және бір дауыс» атты Түркі халықтары театр фестивалінде «Сұлтан Бейбарыс» спектаклімен табысты өнер көрсетті.
2015ж.(31.05.-4.06) – Ресей, Татарстан астанасы Қазан қаласында өткен халықаралық «Наурыз» түркі халықтары фестивалінде «Қорқыттың көрі» спектаклін көрсетіп, жоғары баға алды.
2015ж. (19-23.10) - Қырғызстанның «Арт-Ордо» халықаралық фестивалінде «Қас-қағым» қойылымымен Бас  жүлдені иеленді.
2015ж. (26-31.10)  - Атырау қаласында өткен  Р.Отарбаев атындағы Халықаралық театр фестивалінде «Сұлтан Бейбарыс» спектаклі үшін Бас жүлдені жеңіп алды.
М.Әуезов театрының тәуелсіздік кезеңіндегі, әсіресе,  осы ғасыр басынан бергі гастрольдік карта географиясы тым ауқымды. Ұжым Республика Мәдениет министрлігі қолдауымен, сондай-ақ арнайы шақырулармен де Ресейдің Омбы  қаласы мен облысында, Ташкентте және республика облыстары мен елордамыз Астанада, сондай-ақ Елбасымыздың шағын қалаларды мәдени қызметпен қамту бағдарламасы аясында соңғы үш-төрт жыл ішінде еліміздің 7-8 шағын қаласында өнер көрсетті.  Сондай сапарларының бірі - театр 2013 жылдың желтоқсанында Жаңаөзен қаласына барып, арнайы спектакль қойғанын, қалың көпшіліктің ерекше ықыласпен қарсы алғанын атап өту орынды.
Театр 1995 жылдан бастап жыл сайын жаңа қойылымдарының фестивалін  Наурыз мерекесі және Халықаралық театр күніне орай өткізіп келеді. Биыл 21 рет болатын,  республикамызда осы форматтағы бірден-бір бұл  өнер мерекесі   жаңа идеяларды рухани айналымға түсіріп,  жаңа есімдерді ашуымен бағалы.
24-27 наурызда өтетін биылғыфестиваль қазақ өнерінің көзі тірі аңызы, Қазақстанның еңбек сіңірген артисі Хабиба Елебекованың 100 жасқа толуына арналады. 27-наурызда кешке театрдың 90 жылдық мерейтойына арналған салтанат өтеді. Театр залдары әдеттегідей лық толарына күмән жоқ. Өйткені, алматылық көрермендер мен қала қонақтары мәдени-рухани тынысымызда, жас ұрпақты ізгілікке тәрбиелеуде атқаратын ролі елеулі мұндай кештерге, бенефистерге, премьераларға, жалпы спектакльдерімізге үлкен ықыласпен келеді.
Алматыдай үлкен мегаполис, мәдениет пен өркениет ордасын қазақ өнерінің қара шаңырағы – М.Әуезов атындағы академиялық драма театрынсыз елестету, әрине,  мүмкін емес.  Театрдың Алматының мәдени өркендеуіне үздіксіз үлес қосып келе жатқанына 88 жылдың жүзі болыпты. Театр ұжымы көптеген Алматы қаласының Жоғарғы оқу орындарымен, колледж, мектептермен, біраз компанияларымен,Алматы облысы аудандарымен тығыз байланыста.Театр ұжымы Қазақстан Республикасының Мәдени саясатының тұжырымдамасына сай  «Алматы – Қазақстанның еркін мәдени аймағы» кластері аясында жұмыстар жүргізіп, үлес қосуға мүдделі.Бұған екіжақты серіктестік байланыстар керек.  Алдағы уақытта Алматымен  әріптестік, серіктестік нығаяды деп білеміз.
Театрдағы сан-салалық шығармашылық жұмыстар бүгінгі күн тынысы болса, күні ертең ол тарихқа айналады. М.Әуезов  театрында 1968 жылдан бері  музейі жұмыс жасап келеді.  Музейде еліміз өнерінің тарихы үшін аса бағалы, өте құнды тарихи экспонаттар сақталған. Кәсіби маман  Н.Асанжанова жетекшілік жасайтын музей қызметкерлері театр тарихын жүйелеу, құжаттарды сұрыптау, әртүрлі фестивальдар, кештер, мерейтойлар, өзге да шараларда арнайы көрмелер ұйымдастыру, қажет кездерінде республикадағы өзге театр музейлеріне әдістемелік-шығармашылық көмек көрсетумен айналысады. Музей Т.Жүргенов атындағы Ұлттық Өнер академиясы студенттері мен БАҚ, ЭБАҚ өкілдері үшін ғылыми-ақпараттық,тәжірибелік-танымдық база болып отыр. Музей 2014 жылы күзде, театрдың 89 маусымының ашылуында  өз жұмыс аясын кеңейтіп, көрермендер үшін арнайы ашық залда қызмет көрсете бастады.
Театр жанынан «Сырласу» клубы және фан-клубтың ашылуы да театрдың қалың көпшілікпен тығыз байланыс жасауының және мемлекеттік идеологияны қалың бұқара арасына кеңінен насихаттаудың жақсы жолы. Мұндай жұмыстар және театрдың тыныс-тіршілігінен қоғамды жедел хабардар ету жас театртанушы, талантты менеджер С.Әбілғазиева жетекшілік ететін БАҚ және қоғамдық байланыс бөлімінің еншісінде. Бөлім жұмысында республикаға белгілі журналист А.Халықованың, редактор Қ.Смағұлованың даүлесі аз емес. Сондай-ақ «Көрермен» агенттігінің тәжірибелі қызметкерлері М.Мамидолдина, С.Сариевалардыңқағидасы «театр – көрерменімен көрікті».
Театр ұжымы, сахна қайраткерлері  сахнада және қоғамдық өмірде де тәуелсіз еліміздің мұраттарын ардақ тұтады. Бұл тұста сахна қайраткерлерінің кітап жазу, кітап шығару саласындағы еңбектері бір төбе. Театр алыптарының дәстүрін жалғастырып көрнекті режиссер  Е.Обаевтан бастап көрнекті актерлер, А.Әшімов, С.Оразбаев, Т.Жаманқұлов, театр шежірешісі Х.Елебекова, белгілі актриса Т.Тасыбекова, режиссерлер Ә.Рахимов, О.Кенебай, сыншы Ә.Бөпежановалардың кітаптарын өнерсүйер қауым, қалың жұртшылық қызыға оқиды. Театрда дүние кешкен көрнекті актерлердің шығармашылығын жинастырып, кітап шығару дәстүрі қалыптасқан -  «Әйгілі адамдар» сериясымен «Ф.Шәріпова», «Ә.Молдабеков», «Е.Жайсаңбаев» кітаптары, сондай-ақ Р.Әуезбаева, Ж.Медетбаев, Ә.Боранбаев туралы естелік жинақтар және Ш.Айманов,  Ә.Мәмбетов, Ы.Ноғайбаев, Ә.Молдабеков, Е.Жайсаңбаев, А.Әшімов, Н.Мышбаеваның көркем альбомдары жарық көріп, көпшілік игілігіне айналды.  Қоғам үшін өзекті мәселелер және өнер тыныс-тіршілігі туралы театр режиссерлері, актерлері үнемі республикалық және шетелдік БАҚ пен ЭБАҚ-та ой-пікірлерін білдіріп отырады. Бұл ретте театр тарландары мен  мың жасаған шаһардың шамшырағы «Алматы ақшамының» шығармашылық байланысы тұрақты. Көрнекті сахнагерлер С.Оразбаев, А.Әшімовтердің газет беттерінде жарық көрген қызғылықты материалдарын «Алматы ақшамы» жинақ етіп шығарған жақсы дәстүрі жалғасын табары анық.  Ал, қазір оқырман газеттің әр сенбілік номерінен көрнекті  режиссер Е.Обаевтың естеліктерін қызыға оқуда.
Қара шаңырақ театрдың ұжымдық өнері, жекелеген сахнагерлер  өнерітеатртану ғылымында тұрақты зерделеніп отырады. Бұл реттеұжым қара шаңырақ театрдың тарихын алғаш рет ғылыми жүйелеп, үлкен еңбек жазған мәскеулік ғалым Н.Львов, театрдың тарихы мен даму жолын зерттеуде үлкен еңбек жасаған көрнекті театртанушы ғалым Б.Құндақбаев, сондай-ақ көрнекті сыншылар Қ.Қуандықов, Ә.Сығай есімдерін құрметпен еске алады.Театр қойылымдары және жекелеген актерлер шығармашылығы туралы аға буын А.Қадыров, К.Нұрпейісов, кейінгі буын театртанушылар С.Қабдиева, Б.Нұрпейіс, А.Мұқан, А.Еркебай, Ж.Сұлтанова, М.Жақсылықова, З.Исламбаева, М.Тәшімовалардың зерттеулері мен мақалаларының өнерсүйер қауымға берері аз емес. М.Әуезов театрының сахнагерлері туралы жинақтар шығарған, қойылымдары туралы кезінде өнімді жазған аға буын ақын-жазушы, өнертанушылар Қ.Уәлиев, А.Нысаналин, М.Қожахметова, С.Латиева, сондай-ақ қаламы қазір де қарымды А.Арцишевский, Қ.Сәрсенбай есімдерін мерейтой тұсында атау парыз.Қара шаңырақбасшылығы мен ұжымы үлкен достары – жаңа қойылымдарымыз, игі жетістіктер, жаңалықтарымызды оқырман-көрермендеріне сүйіншілей жеткізетін БАҚ пен ЭБАҚқа, журналистер қауымына, сондай-ақ  «Театрkz», «Мәдениет»  журналдарының ұжымдарына ырзашылығын білдіреді.
Қара шаңырақ  - Қазақтың Мемлекеттік М.Әуезов атындағы академиялық драма театры,жоғарыда атап өткеніміздей, өзінің осы 90 жылдық тарихында үлкен белестерден өтіп, ұлттық өнердің символына айналды. Ұлттық рухани игіліктеріміздің іргетасы шайқалмауына, имандылық-адамгершілік ұстындарының сақталуына ерен үлес қосты. Бұл -- бүгінде бақилық алыптардың, одан кейінгі бірнеше буын өкілдерінің, олардың дәстүрін жалғастырып келе жатқан қазіргі өнер қайраткерлерінің қалтқысыз да қажырлы еңбектерінің нәтижесі. Және де ұжым Елбасымыздың «Мәңгілік ел» ұлттық идеясы айналасында жүзеге асуы тиіс - биік көркем өнер, жаңа тұрпатты мәдениет жасау, заманауи талаптарға сай, жаңа заман адамын қалыптастыру;  әлемдік мәдени-рухани кеңістікке еркін еніп, ұлттық өнерімізді таныту жолында қызмет ете береді.
ҚР еңбек сіңірген қайраткері, Халықаралық «Алаш» сыйлығы иегері
М. Әуезов атындағы атындағы академиялық драма театры әдебиет бөлімінің меңгерушісі
Польша президенті сот реформасы жөнінде заңға вето қоймақ
Польша президенті сот реформасы жөнінде заңға вето қоймақ
07/24 17:44 0 161
«Серпін» жобасы бойынша ЖОО-ға құжат қабылдау басталды
«Серпін» жобасы бойынша ЖОО-ға құжат қабылдау басталды
07/24 17:24 0 198
25 шілдеде Астананың қай аудандарында ауыз су болмайды?
25 шілдеде Астананың қай аудандарында ауыз су болмайды?
07/24 17:12 0 156
ҚР Дін істері және азаматтық қоғам министрінің кеңесшілері тағайындалды
ҚР Дін істері және азаматтық қоғам министрінің кеңесшілері тағайындалды
07/24 17:10 0 310
БҚО тұрғындары көшеге Жолбарыс батырдың есімін беруге қарсы шықты
БҚО тұрғындары көшеге Жолбарыс батырдың есімін беруге қарсы шықты
07/24 17:10 5 1392
Жас кәсіпкер атақты адамдардың ұшағына міну үшін $23 мың жұмсады (ФОТО)
Жас кәсіпкер атақты адамдардың ұшағына міну үшін $23 мың жұмсады (ФОТО)
Дерек Лоу әлемдегі ең атақты және бай адамдардың қандай ұшаққа мінетіндіктерін біліп, оны әлемге көрсету үшін 23 мың доллорын жұмсады деп хабарлайды
04/29/2017 11:25 0 1654
Рамазан айына қазірден бастап дайындалудың 10 жолы
Рамазан айына қазірден бастап дайындалудың 10 жолы
Рамазан айы жақындаған сайын осы жыл біздің жақсы жаққа өзгеретін жыл болады деген сеніммен әр түрлі әрекеттерге кірісеміз. Өйткені, Рамазан айы — тастай...
05/09/2017 16:00 0 2518
Жауынгердің анасына жазған хаты жүректерді тебірентеді
Жауынгердің анасына жазған хаты жүректерді тебірентеді
05/09/2017 17:52 0 751
Зообақ қызметшісі қолтырауынмен жыныстық қатынасқа түсемін деп оның жемтігіне айналды
Зообақ қызметшісі қолтырауынмен жыныстық қатынасқа түсемін деп оның жемтігіне айналды
Неаполь полиция департаментінің мәлімдеуінше, 24 жастағы Джимми Олсен атты жігіт жас қолтырауынмен жыныстық қатынасқа түспек болған. Алайда бұл ойын жүзеге...
05/17/2017 14:54 6 62099
Алып жануардың ашуына тиген аңшы көз жұмды
Алып жануардың ашуына тиген аңшы көз жұмды
Зимбабта арнайы жасақталған аңшылардың бірі көз жұмды, деп хабарлайды
05/23/2017 12:12 0 297
Деректі фильмде Путиннің рөлін кім ойнауы мүмкін екендігі анықталды
Деректі фильмде Путиннің рөлін кім ойнауы мүмкін екендігі анықталды
Танымал Оливер Стоун есімді режиссер Владимир Путин туралы деректі фильм түсірген болатын. Осы орайда ол Путинді көркем туындыда қандай актер ойнауы мүмкін...
06/12/2017 14:19 0 458
Орта Азиядағы ең үлкен мешіттің құрылысы аяқталды (ФОТО)
Орта Азиядағы ең үлкен мешіттің құрылысы аяқталды (ФОТО)
Қырғызстан астанасында Орта Азиядағы ең үлкен мешіттің құрылысы аяқталды, деп жазады
06/26/2017 11:40 5 2012
Қазақстанда трансплантациядан кейінгі Спорттың ұлттық құрамасы құрылуы мүмкін
Қазақстанда трансплантациядан кейінгі Спорттың ұлттық құрамасы құрылуы мүмкін
26 маусым мен 2 шілде аралығында Испанияның Малага қаласында өткен Дүниежүзілік ХХI спорттық трансплант-ойындарында Қазақстан құрамасы алтын медаль иеленді деп...
07/05/2017 10:05 0 153
КХДР айналасындағы жағдайға байланысты мұнай бағасы төмендеуде
КХДР айналасындағы жағдайға байланысты мұнай бағасы төмендеуде
Әлемдегі мұнай бағасы Солтүстік Кореяның айналасындағы геосаяси шиеленіске байланысты төмендеуде деп хабарлайды
07/05/2017 16:34 2 639
Қазақтың ер жігіттері жайлы сын айтуға болмайды... Барлығына кінәлі «қазақтың қыздары...»
Қазақтың ер жігіттері жайлы сын айтуға болмайды... Барлығына кінәлі «қазақтың қыздары...»
Қыз – ұлттың айнасы. Ер жігіт – елдің қорғаны. Ал қазіргі таңда қазақ қыздарын бүкіл әлемге масқара етіп жариялап, көрсетіп отырған түрлі видеолар,...
07/05/2017 18:18 8 11085
Сарапшылар: Ербосын өзінің емші емес екендігін жақсы біледі, бірақ бұл ісіне ұялмайтын халге жетті
Сарапшылар: Ербосын өзінің емші емес екендігін жақсы біледі, бірақ бұл ісіне ұялмайтын халге жетті
Оқырмандардан күн сайын жүздеген хат келіп түседі. Солардың бірін Түркістан қаласының тұрғыны жолдаған. Азамат (жеке басының қауіпсіздігі үшін аты өзгертілді)...
07/11/2017 12:16 1 3776
Елбасы Әлібек Жақсыбековтың қызметін 2022 жылға дейін ұзартты
Елбасы Әлібек Жақсыбековтың қызметін 2022 жылға дейін ұзартты
Жаңа жарлыққа сай 62 жастағы Әділбек Жақсыбеков бұл қызметте зейнеткерлікке шыққанға дейін істейді
07/19/2017 17:38 0 705
Қытай қазағын кім құтқарады?
Қытай қазағын кім құтқарады?
Қазақстанға көшіп келу үшін төлқұжатқа жаңадан өтініш берген отбасына төлқұжат жасамай сол арқылы тұтас бір отбасын жіпсіз байлап отыр.
07/24/2017 10:55 7 1912
Шымкентте көлік апатынан депутат пен әкімнің кеңесшісі қаза болды
Шымкентте көлік апатынан депутат пен әкімнің кеңесшісі қаза болды
23 шілде күні сағ. 13-00 шамасында Шымкент-Самара тасжолының 107 шақырымында жол жиегінде бұзылып тұрған Газ-53 автокөлігіне Тойота Прадо көлігі соқтығысқан
07/24/2017 12:27 0 149
Ирак әскері лаңкестердің бомба жасайтын зауытын жойып жіберді
Ирак әскері лаңкестердің бомба жасайтын зауытын жойып жіберді
Ирак әскері лаңкестер екі апта бұрын ғана басып алған ауылды азат етті
07/24/2017 14:30 0 83
Қытай қазағын кім құтқарады?
Панамалық боксшы Головкинді қалай жеңуге болатынын айтты
БҚО тұрғындары көшеге Жолбарыс батырдың есімін беруге қарсы шықты
Ақмолада орын алған оқиғаға қатысты Бас Прокуратура жаңа деректер хабарлады
Ұлыбританиялықтар батқан кемеден төрт тонна алтын тапты
© 2017 «Qamshy.kz» ақпарат агенттігі
Меншік иесі: «Qamshy Media» ЖШС
QNews system, Powered by Attila Group
Біз туралы    Пайдаланушылық келісімі